AQUA ซื้อกิจการ “GK” ลุยธุรกิจพลังงานในญี่ปุ่น
บอร์ด AQUA อนุมัติอนุมัติให้บริษัท อควา เพาเวอร์ จำกัด ซึ่งเป็นบริษัทย่อยที่บริษัทถือหุ้น 100% เข้าซื้อหุ้นทั้งหมดของ Green View Godo Kaisha หรือ GK (ประเทศญี่ปุ่น) ในสัดส่วน 100% ของทุนจดทะเบียน เป็นเงิน 10,000 เยน หรือราว 3,000 ลบ.เพื่อพัฒนาโครงการด้านพลังงานในประเทศญี่ปุ่น
11 ธ.ค. 2558

บริษัท อควา คอร์เปอเรชั่น จำกัด (มหาชน) หรือ AQUA ระบุว่า ที่ประชุมคณะกรรมการบริษัทได้มีมติอนุมัติและกำหนดกรอบการลงทุนโครงการพลังงาน ให้คณะกรรมการการลงทุนมีอำนาจพิจารณาอนุมัติการลงทุนในโครงการพลังงานในเบื้องต้น
ทั้งนี้ เมื่อวันที่ 9 ธันวาคม 2558 ที่ประชุมคณะกรรมการการลงทุนครั้งที่ 5/2558 ได้มีมติอนุมัติให้บริษัท อควา เพาเวอร์ จำกัด ซึ่งเป็นบริษัทย่อยที่บริษัทถือหุ้น 100% เข้าซื้อหุ้นทั้งหมดของ Green View Godo Kaisha  หรือ GK (ประเทศญี่ปุ่น) ในสัดส่วน 100% ของทุนจดทะเบียน เป็นเงิน 10,000 เยน หรือโดยประมาณ 3,000 บาท จากผู้ถือหุ้นเดิมในราคาทุน เพื่อพัฒนาโครงการด้านพลังงานในประเทศญี่ปุ่น ซึ่งจะเป็นช่องทางในการลงทุนโครงการผลิตไฟฟ้าพลังแสงอาทิตย์ ด้านแหล่งเงินทุนที่ใช้ มาจากเงินสดคงเหลือของบริษัท